**Նախագիծ 2-79**

**ՈՐՈՇՈՒՄ N -Ա**

**—— մայիսի 2023թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ 2025 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ  հոդվածի 1–ին մասի 42-րդ կետով, «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի 4-րդ հոդվածի 4-րդ կետով, համաձայն Հայաստանի Հանրապետության կառավարության 2023 թվականի օգոստոսի 24-ի N 1421-Ն որոշման և հաշվի առնելով Կապան համայնքի ղեկավարի առաջարկությունը, **Կապան համայնքի ավագանին որոշում է.**

1. Հաստատել Հայաստանի Հանրապետության Սյունիքի մարզի Կապան համայնքի 2025 թվականի բնապահպանական ծրագիրը՝ ընդհանուր 234 098 470 ՀՀ դրամ արժողությամբ, այդ թվում՝ բնապահպանական միջոցառումների մասով – 233 298 470 ՀՀ դրամ և առողջապահական միջոցառումների մասով – 800 000 դրամ, համաձայն հավելվածի:
2. Առաջարկել համայնքի ղեկավարին օրենսդրությամբ սահմանված կարգով և ժամկետներում հաստատված ծրագիրը ներկայացնել Հայաստանի Հանրապետության Սյունիքի մարզպետի աշխատակազմ՝ Հայաստանի Հանրապետության շրջակա միջավայրի նախարարություն ներկայացնելու և պետական ֆինանսների կառավարման բնագավառում Հայաստանի Հանրապետության կառավարության լիազոր պետական մարմնի միջոցով 2025 թվականի պետական բյուջեի նախագծում ընդգրկելու համար:

ՀԻՄՆԱՎՈՐՈՒՄ

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Սույն նախագծի ընդունման անհրաժեշտությունը բխում է «Ընկերությունների կողմից վճարվող բնապահպանական հարկի նպատակային օգտագործման մասին» օրենքի, ՀՀ կառավարության 2023 թվականի օգոստոսի 24-ի N 1421-Ն որոշման պահանջներից: Որոշման ընդունումը պայմանավորված է Կապան համայնքի շրջակա միջավայրի և բնակչության առողջության պահպանման անհրաժեշտությամբ:

Ծրագրի ընտրության համար ստեղծվել է առաջարկությունների հարթակ, կազմակերպվել է հանրային քննարկում։

Հարկ է նշել, որ օրենքով սահմանված կարգով ծրագիրը համաձայնեցված է ՀՀ շրջակա միջավայրի նախարարության հետ։

ՏԵՂԵԿԱՆՔ

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Ծրագիրը կնպաստի պետության կողմից տրամադրվող 233 298 470 դրամի և այլ ֆինանսավորման աղբյուրների կողմից նախատեսվող 800 000 դրամի դրամի առավել նպատակային և արդյունավետ օգտագործմանը՝ Կապան համայնքի բնակչության կյանքի համար առողջ միջավայր ստեղծելու նպատակով: Նախատեսվում է իրականացնել 234 098 470 դրամի աշխատանքներ, այդ թվում՝ բնապահպանական միջոցառումների մասով – 233 298 470 դրամ և առողջապահական միջոցառումների մասով – 800 000 դրամ:

Ծրագրի բնապահպանական մասը նախատեսվում է իրականացնել պետության կողմից տրամադրվող գումարների հաշվին։ Համայնքը միջոցներ կձեռնարկի գտնելու ֆինանսական միջոցներ առողջապահական մասի միջոցառումներն իրականացնելու համար։